open-index/open-wikipedia-markdown huggingface dataset:
Bygdøy kirke

**Bygdøy kirke** er sognekirke for Bygdøy menighet i Frogner og Bygdøy samarbeidsområde i Oslo domprosti i Oslo bispedømme i Oslo kommune. Kirken er bygd i vifteplan i 1968 på Bygdøy i Oslo. Den avløste Bygdøy kapell, som brant ti år tidligere.

Byggverket er i betong og har 200 sitteplasser. Arkitekt for kirken var Finn Bryn, som også har tegnet prekestolen og døpefonten.

Alteret er et verk av Veslemøy Nystedt Stoltenberg fra 1994. Alterinstallasjonen er en glassmosaikk med metall og gullbelagte felter. Motivet er «Den gode hyrde», «Guds Lam» og »Hvilens vann». Den ble avduket første pinsedag 1995. Bygdøy kirke ligger på grunnen til Bygdøy kongsgård og fungerer som lokalkirke for kongeparet når de er bosatt på kongsgården. Dette er det tatt hensyn til i arkitekturen. Kirken har egen kongeinngang på vestmuren med utvendig baldakin med kongekrone over. I kirken er det laget et sett med stoler i moderne tilnærmet dragestil. Disse er trukket med karminrødt skinn. En av disse stolene er beregnet på kongen og bærer avtrykk av en kongekrone. Det er også en stol beregnet for biskopen. Denne har avtrykk av en mitra, og fargen på stolens skinn er purpur. Purpurfargen er tradisjonelt biskopens farge og sees i biskopens skjorte. Bygdøy menighet ville helst hatt kirken nede på et jorde, men dette godtok ikke Hans Majestet kong Olav V, som bestemte at kirken skulle ligge på en topp inn mot Norsk folkemuseum. Kirkens votivskip er av ukjent kunstner og årstall. 

Orgelet er bygget av J.H. Jørgensens orgelbyggeri i 1968 og har hovedverk, ryggpositiv og pedal med totalt 15 stemmer.  

Frem til avviklingen av prestegjeldene har Bygdøy kirke vekselvis vært annekskirke under Ullern menighet, Skøyen menighet og Frogner menighet, som den delvis har felles stab med i dag.  

## Litteratur
* 
* Oslo byleksikon
* 

## Referanser


## Eksterne lenker
* 
* Bygdøy menighet
* 

## Interiørbilder

Fil:Bygdøy kirke 20090405-1.jpg|Kirkerom
Fil:Bygdøy kirke 20090405-5.jpg|Kor
Fil:Bygdøy kirke 20090405-4.jpg|Orgelpiper
Fil:Bygdøy kirke 20090405-6.jpg|Votivskip
DJ Kool Herc

**DJ Kool Herc** (Clive Campbell) blir ofte omtalt som Gudfaren til hiphop. Han ble født i Kingston på Jamaica i 1955, men flyttet senere til The Bronx i New York. Her arrangerte han block parties som fort ble populære. Han ga plass i sangene han spilte til små breaks hvor B-Boysa kunne breake. Dette er et av de karakteristiske trekkene til Herc. Herc var også skaperen av rapgruppa Kool Herc and The Herculoids.

## Referanser


## Eksterne lenker
* 
* 
*
Bryne stasjon

**Bryne stasjon** ligger på Bryne i Time i Rogaland, 29,58 kilometer fra Stavanger og 569,30 km fra Oslo. Den ligger 30,4 moh. 

Bryne stasjon ble første gang åpnet i 1878 da Jærbanen sto ferdig og ble knyttet til Sørlandsbanen fra 1944. Den opprinnelige stasjonsbygningen fra 1878 ble tegnet av Georg Bull. Den er revet, og ny bygning tegnet ved NSB Arkitektkontor stod klar i 1957. Dagens stasjon er nylig modernisert og ombygd.

## Litteratur
* 

## Eksterne lenker
Nittedal og Hakadal Janitsjar

**Nittedal og Hakadal Janitsjar** (NHJ) er et janitsjarkorps som ble stiftet i 1987. Korpset ble stiftet ved at daværende Nittedal Musikkorps (stiftet i 1936) og Hakadal Musikkorps (stiftet i 1957) gikk sammen. Korpset har sitt virke i Nittedal kommune.

Korpset har de siste årene markert seg som et av landets elitekorps. Korpset har deltatt i samtlige norgesmesterskap for janitsjarkorps siden 1989, fra 2001 i elitedivisjonen, med en andreplass i 2012 som beste plassering så langt.

## Fakta
*Korpset har ca. 45 medlemmer
*Leder: Kikki Berg
*Kunstnerisk leder: Philip Hannevik
*Korpset er medlem av Norges Musikkorps Forbund

Nittedal og Hakadal Janitsjar fikk Nittedal kommunes kulturpris i 2000.

## Eksterne lenker
Korpsets hjemmeside
Ellingsrud kirke

**Ellingsrud kirke** er en kirke i Ellingsrud og Furuset menighet i Groruddalen prosti i Oslo bispedømme i Oslo kommune. Kirken er en arbeidskirke på Ellingsrudåsen i bydel Alna i Oslo. Kirken er bygget i tre, og kledd med syrevasket tegl. Ellingsrud har vært eget sokn med egen sokneprest siden 2003. Før dette var menigheten annekssokn i Høybråten prestegjeld. Fra 2015 er menigheten slått sammen med Furuset menighet med navnet Ellingsrud og Furuset menighet. 

Kirken ble innviet 14. juni 1981, med vigslingsgudstjeneste med Andreas Aarflot (biskop i Oslo fra 1978). Ellingsrud menighet var opprettet i 1972 i Østre Aker prosti, opprinnelig som en del av Høybråten sokn.

## Kirkebygget

Ellingsrud kirke har 550 sitteplasser. Den har eget menighetsrom som kan leies av soknets befolkning. Kirken inneholder også eget menighetskontor. I kirkens kjeller ligger «Kulturkjelleren», utstilling og utsalg for lokale kunstnere og håndverkere.

Kirkens tårn er frittstående ved veien inn til kirken. Klokkestøperiet Olsen Nauen installerte kirkens klokkespill som består av 12 klokker. Dette kan spilles ved hjelp av et elektrisk klaviatur. De to største klokkene kan benyttes som kirkeklokker til ringing og kiming, der den største klokken veier 95&nbsp;kg med tone kvint.

Kirkens altertavle er utført av billedkunstner Ingjerd Pettersen-Hagh. Den består av tre deler: Hovedbildet i midten viser Jesus som den oppstande Herre som trer ut av graven og dødsriket for å være sammen med oss her og nå. På det andre sidebildet er malt Jesus som vasker føttene til apostelen Peter for å illustrere «diakonien som en stående utfordring», slik kunstneren selv uttrykte det i et intervju fra 1997. På det andre sidebildet ser vi kvinnene ved graven. Pettersen-Hagh har også utført glassmaleriet med den hvite duen, Den hellige ånd, samt bildet «Jesus i drabantbyen» som ble brukt i Kirkekjeller'n og som ble hengt opp i kirkestua i kirken.

Tilsvarende kirkebygg er oppført på Rødtvedt og Fossum i Oslo samt på Langhus i Akershus fylke.

Kirkens orgel ble installert i 1994. Det er bygget hos Ryde & Berg Orgelbyggeri og har 16 stemmer.

## Prester og menighet

Oslo Indremisjon (Kirkens Bymisjon) ansatte i 1972 Eivind Willoch som drabantbyprest og den første presten i Ellingsrud menighetskrets som lå under Høybråten sokn. Menigheten holdt da til i Kirkekjeller'n i en innredet sokkeletasje i en boligblokk på Karihaugen, Henrik Sørensens vei 2.

Drabantbyprest, senere kapellan, Trond Tveit Selvik overtok etter Eivind Willoch i 1979. Ingeborg Midtømme var kapellan 1988-1992, Ingunn Rinde fra 1993-2000. Bodil Slørdal fra Råde i Østfold overtok som kapellan i 2000 og ble i 2003 den første soknepresten i Ellingsrud menighet. Sokneprest Klara Midlang (senere Vogl) har vært ansatt siden 2005, formelt tilsatt fra 15. mars 2007.

## Referanser


## Eksterne lenker
* Ellingsrud og Furuset menighet
* Oslo byleksikon
*
Østlandets Musikkonservatorium

**Østlandets Musikkonservatorium** var en norsk musikerutdanning, etablert i 1959 som Veitvet Musikkskole. Den fusjonerte i 1994 med Høgskolen i Oslo, og ble i 1996 overført til Norges musikkhøgskole. 

Entreprenøren Olav Selvaag etablerte skolen på Veitvet i Oslo. I 1968 skiftet skolen navn til Veitvet Musikkonservatorium, og ble organisert i tre nivådelte avdelinger: musikkskole for barnehage- og grunnskolebarn, musikkfagskole for ungdom 16–19 år, og en konservatorieavdeling for musikkstudenter som ville gjøre musikk til yrke.

Høsten 1973 ble Veitvet Musikkonservatorium donert fra Selvaag til Oslo kommune. Musikkfagskolen ble i 1976 overført til Manglerud videregående skole og omdannet til musikklinje. Musikkskoleavdelingen ble omdannet til en kommunal musikkskole for Oslo, først som prøveordning i 1978, fast etablert fra 1980.

Konservatoriet fikk landets første musikkterapeutiske utdanning (1978). Staten overtok i 1988 og innlemmet Buskerud Musikkonservatorium i 1989. Konservatoriet ble en del av Høgskolen i Oslo, avdeling for estetiske fag (1994), og overført til Norges musikkhøgskole (1996).

Skolens lokaler ved Carl Berners plass ble også brukt av Norges musikkhøgskole inntil et nybygg sto ferdig i 2007. Per Selberg var rektor fra 1968 til 1986. Kaare Sæther og Leif Jørgensen var lærere her.

## Kilder
* Aftenposten, 9.11.1984. Ragnhild Plesner: ''Østlandets Musikkonservatorium: Fest for de ti år
Egersund stasjon

**Egersund stasjon** ligger i Egersund i Eigersund kommune, 74,71 kilometer fra Stavanger på Jærbanen og 525,56 km fra Oslo på Sørlandsbanen. Stasjonen ligger 11,1 moh. Dagens stasjon ble åpnet i 1944 da Jærbanen fikk normalspor og ble koblet sammen med Sørlandsbanen på hele strekningen frem til Stavanger. 

Den opprinnelige Egersund stasjon fra 1878 lå omtrent en kilometer fra dagens stasjon. 

Egersund stasjon er endepunkt for lokaltogene fra Stavanger på Jærbanen. 

## Eksterne lenker
Fossum kirke

**Fossum kirke** er en av tre kirker i Høybråten, Fossum og Stovner menighet i Groruddalen prosti i Oslo bispedømme i Bydel Stovner i Oslo kommune. Den er en arbeidskirke oppført i 1976.

Byggverket er i tegl og har 600 sitteplasser, 200 i hovedskipet og 400 i sidesalene.
Arkitekt for kirken var arkitektkontoret Anker & Hølaas og den ble oppført av Selvaagbygg. 

Kirken har frittstående klokketårn med 12 klokker fra Olsen Nauen Klokkestøperi.
 
Innvendig er kirken smykket ut i alterpartiet av Zedenka Rusova, utsmykkingen var
ferdig til innvielsen. Senere har det kommet til 12 bilder med motiver fra Jesu liv
utført av Ewa Calber Westelius.

Prekestol og døpefont er begge i tre og fra innvielsesåret.

I 1976 fikk Fossum kirke et orgel på 9 stemmer fra J. Jørgensen Orgelfabrikk. Orgelet ble i 1991 solgt til Mehamn kirke, og kirken fikk samme år et nytt orgel med 19 stemmer fra Ryde & Berg Orgelbyggeri i 1991. 

## Referanser


## Litteratur
* 
* Oslo byleksikon

## Eksterne lenker
* 
*
Emily Deschanel

**Emily Erin Deschanel** (født 11. oktober 1976 i Los Angeles i California) er en amerikansk skuespillerinne og TV-produsent. Hun spilte dr. Temperance «Bones» Brennan i TV-serien *[[Bones]]*.

## Biografi
Deschanel gjorde sin filmdebut i 1994 i *Det kan skje med deg.* Hennes neste bemerkelsesverdige rolle var i Stephen Kings *[[Rose Red]]* i 2002. Senere har hun spilt i *[[Cold Mountain]]*, *[[The Alamo]]* og *[[Glory Road]]*, og ble kåret til en av «six actresses to watch» av Interview Magazine i 2004.

Etter å ha spilt i filmen Boogeyman i 2005, fikk Deschanel rollen som Dr. Temperance Brennan i TV-serien *Bones*, en serie som er løst basert på den virkelige rettsmedisinske antropologen Kathy Reichs. Deschanel er også produsent av serien.

Hun giftet seg med forfatter og skuespiller David Hornsby 25. september 2010 under en liten privat seremoni i Pacific Palisades i Los Angeles.

Hun er datter av filmfotografen Caleb Deschanel og skuespilleren Mary Jo Deschanel, og søster av Zooey Deschanel.

## Referanser


## Eksterne lenker
*
Fredrikke kapell

**Fredrikke kapell ved Universitetet i Oslo** er fra 1992 i Oslo kommune, Oslo fylke.  Kapellet er lokalisert til «Frederikkebygningen» på Blindern, innerst i gangen (ved siden av Athletica Blindern).

## Eksterne lenker
* Frederikke kapell  på nettsida til studentprestene i UIO
* Livssynsåpent samtalesenter
Frogner kirkes kapell

**Frogner kirkes kapell** er en langkirke fra 1939 i Oslo kommune, Oslo fylke.

Byggverket er i tegl og har 80 plasser.Kapellet ligger i tilknytning til kirken og ble bygd i 1937-1939. Johan Meyer d.y. var arkitekt. Kapellets hovedutsmykning er altertavlen av Dagfin Werenskiold,

Kapellet har nyromansk stil. Kapellet har et elektropneumatisk orgel fra 1939 bygget av J.H. Jørgensen Orgelfabrikk.

## Referanser


## Eksterne lenker
*
Helga-Marie Nordby

**Helga-Marie Nordby** (født 1977) har MA i kuratorpraksis fra Goldsmiths College i London i tillegg til cand.mag. i kunsthistorie, Teatervitenskap, samt filosofi fra Universitetet i Oslo.

Hun er freelancekurator bosatt i Oslo og Berlin. Fra 2005 til 2009 var hun ansatt som daglig leder ved Unge Kunstneres Samfund (UKS). Fra 2009 til 2012 var hun instituttleder for Kunstakademiet i Tromsø, Det kunstfaglige fakultet, Universitetet i Tromsø. Hun har blant annet kuratert UKS-Biennalen 2004, utstillinger i London og Berlin, utstilling under Momentum – nordisk biennale for samtidskunst 2006 og en rekke utstillinger med norske og internasjonale kunstnere på UKS. Hun var kurator for Norsk Skulpturbiennale 2013 på Vigeland-museet, og er fast kurator for Advokatfirmaet Selmers kunstsamling.

Hun er leder for Lofoten International Art Festivals kunstneriske råd siden 2009, og styremedlem i Kunst i Oslo. Hun satt som Norges representant i Kulturkontakt Nords jury for Kunst- og kulturprogrammet i perioden 2012–2016. Nordby er initiativtager til SALT – Et nomadisk initiativ for kunst og arkitektur i Arktis som åpnet på Sandhornøy i Gildeskål kommune i 2014. Salt-prosjektet reises nå i Oslo på Festningsallmenningen.

## Referanser
Sandnes sentrum holdeplass

**Sandnes sentrum** er en holdeplass i Sandnes på Jærbanen. Den ligger 14,78 kilometer fra Stavanger, 584,03&nbsp;km fra Oslo og 6,1&nbsp;moh. Holdeplassen ligger midt i sentrum, og brukes av alle persontog, mens Skeiane stasjon lenger sør bare brukes av lokaltog. Jernbaneteknisk er Sandnes sentrum en holdeplass, som ligger innenfor stasjonsgrensene til Skeiane stasjon, med spor 5 og 6.

Mellom 1996 og 2009 benyttet NSB betegnelsen Sandnes stasjon for holdeplassen. 

## Referanser


## Eksterne lenker
*
Cæsars borgerkrig

**Cæsars borgerkrig** (49–45 f.Kr.), også kalt for **Den store romerske borgerkrigen**, var en av de siste konfliktene i den romerske republikk før etableringen av det romerske prinsipatet (keiserdømmet). Det begynte som en rekke av politiske og militære konfrontasjoner mellom Julius Cæsar, hans politiske tilhengere (kjent som *Populares*) og hans legioner, mot den konservative og tradisjonalistiske fraksjonen i det romerske senatet, i mange tilfeller kjent som optimatene (*Optimates* eller *Boni*), anført av Pompeius.

Etter en langvarig krig som ble utkjempet i løpet av fem år, mellom 49 og 45 f.Kr., i Italia, Illyria, Hellas, Egypt, Nord-Afrika og Hispania, beseiret Cæsar den siste av optimatene i slaget ved Munda den 17. mars 45 f.Kr. Han ble deretter *dictator perpetuo* («diktator på livstid») av Roma. Endringene i den romerske regjeringen som etterfulgte krigen eliminerte bortimot de politiske tradisjonalistene i den romerske republikken (509–27 f.Kr.) og førte til dannelsen av Romerriket (27 f.Kr.–476 e.Kr.).

Mange historikere ser på krigen som kulminasjonen av en lang rekke politiske omstillinger av den romerske institusjonen, som begynte allerede med Tiberius Gracchus, og fortsatte med Marius' militærreformer, uttrykt gjennom Sullas blodige diktatorstyre. Om disse hendelsene la grunnlaget eller ikke er vanskelig å fastslå, men det er tydelig at de gjorde det mulig for Cæsar å utnytte svakhetene som fantes i det politiske systemet i Roma. For noen historikere markerer denne borgerkrigen, og det korte diktatorstyret til Cæsar, slutten på den romerske republikk, og er ofte blitt sett på som begynnelsen på det romerske keiserriket. I dag legger imidlertid de aller fleste historikere starten på keiserriket til Augustus' regjeringstid, som tok sin fulle kraft etter slaget ved Actium i 31 f.Kr.

## Referanser


## Se også
* *[[Commentarii de Bello Civili]]*, Julius Cæsars egen framstilling av borgerkrigen

## Litteratur
* Gruen, E.S. (1974): *The Last Generation of the Roman Republic*, California U.P., ISBN 0-520-20153-1, s. 449–497
* Gelzer, Mattias (1968): *Caesar — Politician and Statesman*, oversatt av Peter Needham, Harvard University Press, kapittel 5
Grefsen kirke

**Grefsen kirke** er soknekirke for Grefsen menighet i Vestre Aker prosti i Oslo bispedømme i Oslo kommune. Den er en langkirke fra 1940 på Grefsen i Oslo. Den ble innviet av biskop Eivind Berggrav 3. mars samme år.

Byggverket er i tegl, slemmet og kalkmalt og har 600 sitteplasser. Arkitekt for kirken var Georg Greve. Bygget har preg av norsk romansk stil, men har rettvinklede åpninger i stedet for romanske rundbuer. Dekoren er enkel. I koravslutningen er det glassmalerier utført av Oddmund Kristiansen.

Orgelet med 31 stemmer er bygget i 1940 av Brødrene Torkildsens Orgelbyggeri, Åsen i Nord-Trøndelag, og er elektropneumatisk med tre manualer. Flere fremstående organister har tjenestegjort ved kirken, blant disse Magne Elvestrand, Harald Herrestahl, Bjørn Andor Drage og Halgeir Schiager. Dagens organist er Erlend Fagertun.  

Grefsen kirke har vernestatus som listeført kirke. 

## Referanser


## Litteratur
* 
* Oslo byleksikon

## Eksterne lenker
* 
*
Georg Michael Reiss

:*Se også komponisten og musikkforskeren [[Georg Reiss]] (1861–1914)

*'Georg Michael Reiss** (født [[25. november]] [[1956]]) er en norsk jazzmusiker ([[klarinett]] og [[saksofon]]), kjent fra flere innspillinger innen [[dixieland]]- og [[klezmer]]-tradisjonen.

== Biografi ==
Reiss er sønn av [[Helge Reiss]] og [[Marit Billington]], og utdannet ved [[Norges musikkhøgskole]] (1982).  Reiss har turnert for [[Rikskonsertene]] (1979–), samt vikariert i [[Kringkastingsorkestret]] og [[Den Norske Opera]]s orkester.
Han har spilt i duo med ragtime-pianist [[Morten Gunnar Larsen]], i [[Ytre Suløens Jassensemble]] (1987–90), i [[Magnolia Jazzband]] og [[Ophelia Ragtime Orchestra]], samt
[[Tor Einar Bekken]] and the Bookerizers, [[Majken Christiansen]]s [[Swing Society]],
såvel som [[Gjertruds sigøynerorkester]] og [[David Arthur Skinner]].  

Den senere tid har han turnert med organisten Ulf Nilsen og fremsyningen ''Two of a kind'', samt medvirket på innspillinger av jødisk-arabiske sanger med [[Miriam Segal]]s gruppe [[Mirele]] med blant annet [[Tom Karlsrud]] og [[Helge Ellingsen]].
Selv leder han gruppen [[Streif]].
I hans egen **Georg Reiss kvartett*' medvirker [[Håkon Gjesvik]] piano,
[[Torstein Ellingsen]] bass trommer [[Audun Ellingsen]] bass.

Georg Reiss spiller også det ungarske instrumentet Tárogató og er også universitetslektor på [[Norges musikkhøgskole]].

== Diskografi (utvalg) ==
; Med [[Magnolia Jazzband]]
* 1982: *New Orleans Gospel I Molde Kirke* ‎(Herman Records), med Lillian Boutté
* 1988: *Anytime* (G.H.B. Records)
	
; Med [[Ytre Suløens Jass-ensemble]]
* 1992: *Sacred Concert* ‎(Herman Records), med Rhoda Achieng Gravem og Oslo Kammerkor	
	
; Med Mirele
* 2003: *In The Beginning* ‎(Miracle Records)

; Med Ulf Nilsen
* 2005: *Two Of A Kind'' (Lærdal Musikkproduksjon)

## Referanser


## Eksterne lenker
*Offisiell hjemmeside
Subtonic

**Subtonic** (etablert 2002 i Oslo, opphørt 2005) var en norsk jazzgruppe, bestående av
Hilde Marie Kjersem vokal (etterfulgt av Julie Dahle Aagård, 2003),
Asbjørn Lerheim gitar,
Ole Jørn Myklebust trompet,
Roger Arntzen bass (etterfulgt av Jo Berger Myhre, 2006) og
David Trübenbach trommer, alle ved oppstarten studenter ved
Norges musikkhøgskole.
Deres eneste utgivelse var *In this house* (AIM Records, 2004), bestående av egenkomponert musikk.
De spilte med Jon Gordon på Oslo Jazzfestival (2003).
Hasle kirke

**Hasle kirke** er soknekirke for Hasle menighet i Nordre Aker prosti i Oslo bispedømme i Oslo kommune. Den er en langkirke fra 1960 på Keyserløkka i Oslo og ble reist som småkirke for Hasle småkirkemenighet. Kirken ligger i det nordøstlige hjørnet av Hasleparken.

Byggverket er i tegl og har 350 plasser.

Kirken fikk i 1961 et orgel med 16 stemmer bygget av J. H. Jørgensen orgelfabrikk. Orgelet er ikke lenger i bruk og er erstattet av et digitalt orgel.

## Kulturminne
Hasle kirke er et kulturminne og har nummer 84488 i Riksantikvarens kulturminnebase.

## Referanser


## Eksterne lenker
* Hasle kirke 
* 
* Oslo byleksikon
Haslumseter kapell

**Haslumseter kapell** er et sportskapell i Bærumsmarka i Bærum kommune, Akershus fylke. Kapellet ble tegnet av Magnus Poulsson og oppført etter hans død med sønnen Anton Poulsson som utførende arkitekt.

Kapellet drives av menighetene i Bærum og Oslo vest.
Gudstjeneste avholdes stort sett hver søndag kl. 12.00
Salg av kaffe, vafler, brus/mineralvann og sjokolade.

## Eksterne lenker
* 
*
Haugerud kirke

**Haugerud kirke** er en soknekirke i Østre Aker og Haugerud menighet i Groruddalen prosti i Oslo bispedømme i Oslo kommune.  Den er en arbeidskirke fra 1975 og har navn etter Haugerud gård som ligger tett intil. Byggverket har 370 sitteplasser og er bygd i kalksandstein i en kvadratisk funkisstil. Kirkerommet har et 9 meter høyt alterteppe av Else Marie Jakobsen, *Fra mørket til lyset*. Teppet regnes som et hovedverk i ny norsk kirkekunst. Speidergruppa 1. Haugerud har møtelokaler i underetasjen. Kirkens orgel med 20 stemmer bygget av Vestlandske Orgelverksted, Hareid, er ikke lenger i bruk og blitt erstattet av et digitalt orgel av merke Allen.

Fra 2013 ble tidligere Haugerud menighet slått sammen med deler av den tidligere Østre Aker menighet, og den nye menigheten fikk navnet Østre Aker og Haugerud menighet. De gjenværende deler av tidligere Østre Aker menighet ble lag til Tonsen menighet. Haugerud kirke er hovedkirke i det nye soknet. Østre Aker kirke ble samtidig tatt ut av regulær kirkelig bruk, men det holdes månedlige gudstjenester der foruten konserter, begravelser og vielser. 

## Referanser


## Eksterne lenker
* 
* Oslo byleksikon
Lena Boysen Hillestad

**Lena Boysen Hillestad** (født 1969) er en hundekjører i nordisk stil, slede- og barmark-hundekjøring. Hun vant i perioden 1984–2017 25 VM-gull, 15 EM-gull og 30 NM-gull, i tillegg til en rekke andre titler. Boysen Hillestad tilhører Holmenkollen Hundekjørerklubb og er gift med Kjetil Hillestad, som deler hennes interesse for sporten.

Ekteparet Hillestad deltok i VM i hundekjøring 2007 hvor Lena Boysen Hillestad vant sølv i 4-spann og ektemannen bronse i åpen klasse.

Boysen Hillestad har vært svært sentral i utviklingen av greyster, en type trekkhund som er avlet spesielt med tanke på fart og utholdenhet.

## Internasjonale meritter
* EM-gull pulk 1991 (nordisk stil)
* VM-gull pulk 1991 (nordisk stil)
* EM-gull stafett 1992 (nordisk stil)
* EM-gull pulk 1-spann 1992 (nordisk stil)
* EM-gull stafett 1993 (nordisk stil)
* EM-gull sprint 4-spann 1994 (slede)
* VM-gull sprint 4-spann 1994 (slede)
* EM-gull sprint 4-spann 1995 (slede)
* VM-gull pulk kort 1995 (nordisk stil)
* EM-gull sprint 4-spann 1996 (slede)
* EM-gull pulk 12 km 1997 (nordisk stil)
* EM-gull pulk 18 km 1997 (nordisk stil)
* VM-gull sprint 4-spann 1997 (slede)
* EM-gull sprint 4-spann 1999 (slede)
* EM-gull pulk flerspann 1999 (nordisk stil)
* VM-gull sprint 4-spann 1999 (slede)
* VM-gull pulk flerspann 1999 (nordisk stil)
* VM-gull sprint 4-spann 2001 (slede)
* VM-gull stafett 2001 (nordisk stil)
* VM-gull snørekjøring 1-spann 23 km 2001 (nordisk stil)
* EM-gull sprint 4-spann 2002 (slede)
* VM-gull sparkesykkel 2-spann 2002 (barmark)
* EM-gull sprint 4-spann 2003 (slede)
* VM-gull sprint 4-spann 2003 (slede)
* VM-gull sparkesykkel 1-spann 2003 (barmark)
* VM-gull sparkesykkel 2-spann 2003 (barmark)
* VM-gull sparkesykkel 2-spann 2005 (barmark)
* EM-gull sparkesykkel 2-spann 2006 (barmark)
* VM-gull sparkesykkel 2-spann 2006 (barmark)
* VM-gull vogn 4-spann 2007 (barmark)
* VM-gull sparkesykkel 2-spann 2007 (barmark)
* VM-gull sparkesykkel 1-spann 2009 (barmark)
* EM-gull sparkesykkel 2-spann 2012 (barmark)
* VM-gull sprint 4-spann jaktstart 2013 (slede)
* VM-gull sprint 4-spann fellesstart 2013 (slede)
* VM-gull sparkesykkel 2-spann 2013 (barmark)
* VM-gull sprint 4-spann fellesstart 2015 (slede)
* VM-gull mixed stafett 2015 (nordisk stil)
* VM-gull sprint 4-spann 2017 (slede)
* VM-gull mixed stafett 2017 (nordisk stil)

## NM-gull

## Referanser




## Eksterne lenker
* 
*
Grorud kirke

**Grorud kirke** er en korskirke i Grorud menighet i Groruddalen prosti i Oslo bispedømme fra 1902 plassert på øvre Grorud, i bydel Grorud i Oslo kommune, Oslo fylke. Kirken ligger på en høyde og er godt synlig fra store deler av Groruddalen. Kirken ligger i Pastor Blaauws vei.

Byggverket er av grorudgranitt (*grefsensyenitt*) og har 500 sitteplasser. Steinveggenes skjolder, som gir veggen et levende utseende, skyldes at steinene varierer mellom grovhugget ujevn overflate, og slett overflate. De jevnskårne steinene er sentrert rundt hjørner og vinduer.

Statsråd og godseier på Linderud, Christian Pierre Mathiesen, gav altersølv og døpefat til kirken.

Kirkens første orgel ble innviet i 1902 og bygget av firma Olsen & Jørgensen. Det hadde 16 stemmer. I 1963 fikk kirken et nytt orgel levert av Norsk orgel- og harmoniumsfabrikk, Snertingdal. Det har 29 stemmer fordelt på Hovedverk (II), Ryggpositiv (I), Svellverk (III) og Pedal. Orgelet er bygget med mekanisk traktur og elektrisk registratur. Videre finnes 3 frikombinasjoner samt 3 faste kombinasjoner.

Kirken er kjent for sin gode akustikk. 

## Referanser


## Litteratur
* Oslo byleksikon
* 

## Eksterne lenker
*
Enare (innsjø)

**Enare** (svensk: *Enare träsk*; finsk: *Inarijärvi*; enaresamisk: *Aanaarjävri*; nordsamisk: *Anárjávri*; skoltesamisk: *Aanarjäuʹrr*) er en innsjø nord for polarsirkelen i Enare kommune i finsk Lappland. Innsjøen er den største innsjøen i Sápmi og den tredje største i Finland med et areal på  km². Den er normalt islagt fra november til juni.

Høyden på sjøen varierer mellom 117 og 119 moh. ettersom vannstanden reguleres av det russiske Kaitakoski kraftverk ved starten av Pasvikelva. Enare har utløp mot nord til Barentshavet, via Pasvikelva til Varangerfjorden.

Enare er en grunn innsjø, med en gjennomsnittlig dybde på kun 14,3 meter, mens den største dybden er på 92 meter. Innsjøen har  øyer, hvorav de mest kjente er *Hautuumaasaari* («Gravstedsøya») og *Ukonkivi* («Gubbesteinen»). Gamle offerplasser er funnet på disse to øyene.

## Tilløp
Enares største tilløp er de to elvene Juutuanjoki, som munner ut i innsjøen ved Enare tettsted, og Ivalojoki, som munner ut ved Ivalo. Mange andre innsjøer i området har avløp til Enare.  Den største av disse er Mutusjärvi nordvest for tettstedet Enare.  Andre er bl.a. Nitsijärvi, Paadarjärvi og Vuontisjärvi.

## Fiske
Enare er en meget fiskerik innsjø.  Blant de mange fiskeslag som finnes i sjøen, er ørret, røye, sik, lagesild, harr m.fl. *Reeska* er en dvergart av sik, hvis økologiske nisje opptas av lagesild i sjøer lengre sør.

Lagesild, saimenlaks og kanadarøye hører ikke til de opprinnelige fiskeartene i Enare, men er blitt satt ut i sjøen av mennesker. Bestanden av lagesild økte kraftig på 1970-tallet, og flere fiskere tok da opp lån for anskaffelse av fiskeutrustning. Lagesildbestanden kollapset imidlertid på mindre enn ti år.

## Referanser




## Eksterne lenker
* ''Uppslagsverket Finland'', Enare träsk
* ''Statens miljöförvaltning'', Finnish lakes larger than 40 square kilometers (engelsk)
Er det sant, så er det fælt!

***Er det sant, så er det fælt!*** er et norsk underholdningsprogram som ble sendt på NRK-TV høsten 1991. Programmet ble ledet av Anne Grosvold, Petter Næss og Lars Martin Myhre. Stuntreportere i serien var tre medarbeidere fra *[[Revolvermagasinet]]*, bestående av Otto Jespersen, Stig Holmer og Charlo Halvorsen. De var ute på oppdrag for å ta for seg diverse samfunnsfenomener i Norge.

Programmet gikk sendt på fredagskveldene. Det skulle etter planen sendes 28 sendinger, men programmet ble tatt av sendeprogrammet etter fem sendinger. Den negative mottakelsen fra kritikerne skal ha vært årsaken.

Dette var Otto Jespersens debut på tv-skjemen.

## Seeroppslutning
Programmet hadde en seeroppslutning på rundt 700&nbsp;000 (19%), men både seerne og kritikerne mislikte programmet. Siste program ble sett av 19% og havnet dermed på 16.-plass. Den fikk en karakter på 3,2 av seerne (av maks 5).

## Referanser


## Eksterne lenker
* Hele serien i NRK Nett-TV
Holmlia kirke

**Holmlia kirke** er soknekirke for Holmlia menighet i Søndre Aker prosti i Oslo bispedømme i Oslo kommune. Den er en arbeidskirke innviet 17. januar 1993 og er tegnet av Hille Melbye Arkitekter ved Harald Hille.

Byggverket er i tegl og kirken har ca. 450 sitteplasser. Bygget rommer også kontorer, menighetssal og barne- og ungdomsrom. Av inventaret kan nevnes alteret som er utført i marmor, og altertavlen som fremstiller «Løven av Juda og Lammet». Altertavlen er et verk av Per Odd Aarrestad. Aarrestad står også bak glassmaleriene i kirken.
Døpefonten er tegnet av Harald Hille. Julaften 2018 sendte NRK julaftengudstjeneste fra Holmlia kirke. 

Orgelet er bygget i 1994 av Ryde & Berg Orgelbyggeri, Gressvik, og har 17 stemmer. 

Kirken brukes av Holmlia menighet i Den norske Kirke. Den blir også brukt som katolsk messested for deler av St. Hallvard menighet en gang per uke.


Fil:Holmlia kirke (22. april 2018).jpg|Dronebilde av Holmlia kirke (2018)
Fil:Holmlia Kirke Front 2021.jpg|Kirken på kveldstid, inngangspartiet
Fil:Holmlia Kirke Foran 2021.jpg|Kirken sett i retning fra Holmlia senter


## Referanser


## Litteratur
* 
* 

## Eksterne lenker
*  Kirkens eget nettsted
*  Bilder av kirken
* 
*  Oslo byleksikon
Einar

**Einar** er et opprinnelig norrønt mannsnavn som er sammensatt av to ledd som betyr «én» eller «alene» og «kriger». Navnet er svært vanlig på Island. Navnet er vanlig i Norge.

*Einar* har navnedag 26. september i Norge, Sverige og Færøyene og 17. november i Finland.

## Etymologi
*Einar*, fra norrøn *Einarr*, er et opprinnelig norrønt mannsnavn dannet av ordene *Ein* som betyr «alene» og *arr* som kommer av *harjar* og betyr «kriger».

## Utbredelse
De norrøne formene av navnet, *Æinarr* og *Einarr*, er kjent brukt i Norge og Island fra norrøn tid. Formen *Enar* er kjent brukt i Sverige fra 1200-tallet, mens *Einar* er kjent brukt i Sverige første gang i 1821. Formen *Ejner* er kjent brukt i Danmark fra 1800-tallet.

*Einarr* var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok. *Æinarr* er allikevel bare kjent brukt i to runeinnskrifter fra vikingtiden, så navnet var muligens mindre vanlig i Norden som helhet. *Einar* var et vanlig navn i Norge i middelalderen. Over 130 forskjellige personer med navnet er nevnt i Regesta Norvegica. *Einar* var også et populært navn på norske guttebarn fra midten av 1800-tallet til midten av 1900-tallet.

*Einar* var et svært vanlig navn på Island på midten av 1800-tallet, og hele 1900-tallet.

*Einar* er i dag et svært vanlig navn på Island og er også mye brukt i Norge, Sverige og Færøyene. I Finland er *Einari* et vanlig navn.

|}

## Kjente personer med navnet
* Einar Skålaglam (900-tallet) islandsk skald 
* Einar Tambarskjelve (ca. 980–ca 1050), norsk stormann fra Trøndelag
* Einar Skuleson (1100-tallet), islandsk prest og skald
* Einar Halvorsen (1872–1964), norsk skøyteløper
* Einar Gerhardsen (1897–1987), norsk statsminister
* Einar Sissener (1897–1968), norsk skuespiller
* Einar Rose (1898–1979), norsk revypersonlighet
* Einari Wehmas (1898–1955), finsk maler
* Einar Skjæraasen (1900–1966), norsk dikter
* Einari Junttila (1901–1975), finsk maler
* Einari Ketola (1904–1980), finsk skuespiller
* Einari Koppel (1925–1978), estisk skuespiller
* Einar Schanke (1927–1992), norsk teatersjef
* Einar Andersen (1929–2001), norsk bandy-, fotball- og ishockeyspiller
* Einar Bruno Larsen (1939–2021), norsk fotball- og ishockey- spiller «Vålerenga-bohem»
* Einar Økland (1940–), norsk lyriker
* Einar Steensnæs (1942–), norsk politiker og regjeringsmedlem
* Einar Førde (1943–2004), norsk politiker og tidligere kringkastingssjef i NRK
* Einar Lunde (1943–), norsk journalist og nyhetsanker (NRK)
* Einari Vidgrén (1943–2010), finsk industrigrunnlegger
* Einar Aas (1955–), norsk fotballspiller 
* Einar Sagli (1958–), norsk sprint og lengdehopper
* Einar Gelius (1959–),norsk sogneprest
* Einar Gausel (1963–), norsk sjakk- spiller og &#8209;spaltist
* Einar Rossbach (1964–), norsk landslagskeeper fotball
* Einar Diáz (1972–), amerikansk baseball-spiller
* Ole Einar Bjørndalen (1974–), norsk skiskytter
* Einar Tørnquist (1982–), norsk programleder og musiker
* Einar (artist) (2002–2021), svensk rapper

## Referanser


## Eksterne lenker
*
Bengalo

**Bengalo** (etablert 2000 i Trondheim) er en gruppe kjent for sin tolkning av folkemusikk fra Balkan. Navnet kommer av romani og betyr «yr og vill».
Den består av  av:
*Jovan Pavlovic trekkspill / vokal / komposisjoner,
*Anne Fossen vokal / tekst / arrangement,
*Oluf Dimitri Røe fiolin / vokal,
*Christian Haug gitar,
*Ole-Morten Vaagan / Mattis Kleppen / Andreas Amundsen bass.

Gruppen ga ut *Vir* (Hot Club Records, 2004).  Derpå kom *Sigg sigg* av romani for «hurtig, hurtig» (Etnisk musikklubb, 2006) med gjestebidrag fra Tor Haugerud / Petar Ralchev / Eivind Lønning. De har samarbeidet med den ungarske cimbalom-spiller László Rácz.

## Diskografi
**[[Vir (album)|Vir]]* (2004)
**[[Sigg Sigg]]* (2006)
**[[Foy (album)|Foy]]* (2010)

## Referanser


## Eksterne lenker
* 
* bengalo.no (arkivert)
Cato Hansen

**Cato Hansen** (født 26. mai 1988 i Stavanger) er en norsk fotballspiller som spiller for Rosseland, han er spiss, men bekler også kantrollen.

Hansen har tidligere spilt for Bryne, samt vært på utlån til Klepp. Før 2009-sesongen gikk han til Brann og han debuterte i Tippeligaen for Brann i første serierunde 2009 mot Sandefjord, da han ble byttet inn og spilte de siste 35 minuttene.

Hansen var høsten 2009 på utlån til Løv-Ham. På grunn av en skade gikk han glipp av siste del av sesongen, men han skåret seks mål på de ni kampene han spilte for laget og ble med det toppskårer for laget.

Etter 2010-sesongen signerte han kontrakt med Sogndal, samtidig som Piotr Leciejewski gikk fra Sogndal til Brann og Kenneth Udjus også gikk fra Brann til Sogndal.

Den 29. mars 2012 signerte han en etårskontrakt med Sandefjord.

Spiller i dag for Rosseland B hvor han tidvis dominerer.

Han er sønn av tidligere fotballspiller Hugo Hansen og bror til fotballspillerne Hege Hansen og Tuva Hansen.

## Referanser


## Eksterne lenker
*
Kampen kirke (Oslo)

**Kampen kirke** er soknekirke for Kampen menighet i Oslo domprosti i Oslo bispedømme i bydel Gamle Oslo i Oslo kommune. Den er en treskipet langkirke og ble ble innviet 29. november 1882. Kirken het fra først av Betlehems kirke, men navnet festet seg aldri og gikk snart ut av bruk.

Byggverket er i tegl og har 480 plasser. Arkitekt for kirken var Jacob Wilhelm Nordan.

Altertavlen fremstiller kvinnene ved graven påskemorgen, er fra 1884 og er utført av Axel Ender.

Over fire av kirkens indre dører er de fire evangeliesymbolene utført av Enevold Thømt i 1913.

I årene 1989–1994 ble kirken utsmykket med tolv store og seks små glassmalerier, samt to rosetter over inngangsdørene, alt utført av Peer Lorentz Dahl. Han tegnet også kirkens antependier, prekestolkleder og messehakler i kirkeårets farger. I våpenhuset står en madonnaskulptur i marmor av Knut Steen fra 1992.

## Orgel
Kirken fikk sitt første orgel i 1882 bygget av August Nilsen med 18 stemmer. Konsulent var Ludvig Mathias Lindemann som spilte ved innvielsen. Dette orgelet gikk i sin helhet inn i et nytt orgel bygget av J. H. Jørgensen Orgelfabrikk i 1959 med 24 stemmer og elektropneumatisk traktur. Orgelet er senere blitt en del ombygget og fremstår i dag fjernt fra det opprinnelige orgel. Fra 2021 er orglet tatt ut av regulær bruk og blitt erstattet av et digitalt orgel av type Viscount. Kirken har også flygel og cembalo.

## Kulturminne
Kampen kirke er et kulturminne og har nummer 84758 i Riksantikvarens kulturminnebase.

## Referanser


## Eksterne lenker
*  Kampen kirke hos Arc!
* 
*  Kampen menighets nettsider
Meister-Sextett

**Meister-Sextett** var en tysk vokalsekstett grunnlagt i 1935 og en etterfølger til Comedian Harmonists. Det var en av to grupper som ble grunnlagt etter at Comedian Harmonists ble splittet på grunn av yrkesforbud mot jøder.

Ensemblet ble grunnlagt av «ikke-jødiske» Robert Biberti, Erwin Bootz og Ari Leschnikoff og hadde vekslende pianister og øvrige sangere. Det opptrådte hovedsakelig i Tyskland. Gruppa nådde aldri det samme kunstneriske nivået som sin forgjenger.

Meister-Sextett ble oppløst i 1941 etter interne stridigheter og det som av myndighetene ble ansett som «virksomhet som ikke var forenlig med forsvarsinteressene».

## Eksterne lenker
* 
*
Diakonhjemmets kapell

**Diakonhjemmets kapell** er et kapell fra 1992 i Oslo kommune, Oslo fylke. Det befinner seg i høyskolebygget ved Det norske diakonhjem. Kapellet er utsmykket i samarbeid med Kirkelig kulturverksted.

## Eksterne lenker
* Diakonhjemmet om kapellet
Klemetsrud kirke

**Klemetsrud kirke** er en kirke i Klemetsrud og Mortensrud menighet i Søndre Aker prosti i Oslo bispedømme i bydel Søndre Nordstrand i Oslo kommune. Den er en langkirke fra 1933 tegnet av Herman Major Backer og fullført ved Einar Engelstad i 1932–33 etter Backers død.

Kirken har to klokker fra Olsen Nauen Klokkestøperi i Vestfold, støpt samme år som kirken ble innviet. Alterbildet er malt av Olaf Willums.

Orgelet er pneumatisk med 8 stemmer og bygget av J. H. Jørgensens Orgelfabrikk i 1933. Kirken er bygget i tre og har 130 plasser.

Klemetsrud sokn ble fra 2013 slått sammen med Mortensrud menighet, og utover begravelser og enkeltstående gudstjenester er det i dag ikke lenger regulær kirkelig virksomhet knyttet til kirken. Med økt boligbygging i tilliggende områder vil dette kunne endre seg i fremtiden.

## Kulturminne
Klemetsrud kirke er et kulturminne og har nummer 84791 i Riksantikvarens kulturminnebase.

## Referanser


## Eksterne lenker
* 
* Oslo byleksikon
Iladalen kirke

**Iladalen kirke** («Ilakirken», «Ila kirke» «Iladalen småkirke») er en arbeidskirke fra 1941 på Ila i Oslo, tegnet av arkitekt  Ragnar Nilsen. Kirken ligger i nordenden av Iladalen park i Søren Jaabæks gate.

Opprinnelig het kirken **Iladalen småkirke**. Den ble oppført 1938–1941 for innsamlede midler og innviet Kristi Himmelfartsdag 1941 av biskop Eivind Berggrav. Kirken er også kjent som «Velsignelsens Kirke». Utsmykning er ved Per Vigeland og Christine Aspelund. Det nåværende orgel er bygget av  J. H. Jørgensen Orgelfabrik i 1971–1972, og er et 11-stemmers helmekanisk instrument.

Menigheten ble i 2013 slått sammen med Sagene menighet under navnet Sagene og Iladalen menighet og med Sagene kirke som menighetens sognekirke. Kirken er i dag ikke i regulær bruk, men en benyttes i dag av den kristne idrettsorganisasjonen KRIK,

Byggverket er i tegl og har 700 plasser.

## Referanser


## Eksterne lenker
* 
* Oslo byleksikon
* 
* Sagene og Iladalen menighet
Frode Nyeng

**Frode Nyeng** (født 1970 i Trondheim) er tidligere dosent i filosofi ved NTNU Handelshøyskolen i Trondheim, tidligere Trondheim Økonomiske Høgskole (HiST). 

Nyeng er utdannet siviløkonom ved Handelshøgskolen ved Nord universitet (HHN) i 1993 og ble i 1996 cand.philol. i filosofi ved NTNU. Han har siden da vært ansatt ved Handelshøyskolen i Trondheim og arbeidet i grensesnittet mellom økonomi og filosofi med særlig fokus innen etikk, forbrukeradferd og metodefag.

## Bibliografi
* *Forbrukerforståelse* (2019)
**Hva annet er også sant* (2017)
* *Noen ganger skal man lyve* (2014)
* *Nøkkelbegreper i forskningsmetode og vitenskapsteori* (2012)
* *Etikk og samfunnsansvar, Historie, teori og ledelse* (2011)
* *Nytelse* (2010)
* *A not very american perspective on corporate social responsibility* (2007)
* *Tall tolkning og tvil – bak metodevalg i økonomi, ledelse og markedsføring* (2006, red. sammen med Grete Wennes)
* *Følelser i filosofi vitenskap og dagligliv* (2006)
* *Kan organisasjoner føle?* (2005, red. sammen med Grete Wennes).
* *Vitenskapsteori for økonomer* (2004)
* *Forbruk* (2004, medforfatter)
* *Eksistensens filosofi* (2003)
* *Etikk og økonomi* (2002)
* *Det autentiske menneske* (2000)
* *Forbrukeren – helt skurk eller offer* (2000, medforfatter)
* *Etiske teorier* (1999)

## Eksterne lenker
* Hva annet er også sant
* Essay i Kraftverk53
* Noen ganger skal man lyve
* Nøkkelbegreper i forskningsmetode og vitenskapsteori
* Etikk og samfunnsansvar
* Nytelse
* A not very american perspective...
* Kronikk i Dagbladet april 2003
* Helse er usunt – og andre kraftsalver
* Naturlig angst – mellom himmel og jord
* Publikasjoner i Bibsys
Kim Hill

**Kim Hill** (født 7. august 1972) er en amerikansk sanger, låtskriver og tidligere medlem av gruppen Black Eyed Peas. Hun forlot bandet i 2000 og ble byttet ut med Stacy Ferguson i 2003.

## Diskografi
* *Surrender to Her Sunflower*
* *Suga Hill*
* *Pharaoh's Daughter*

## Referanser


## Eksterne lenker
* 
* 
*
Lillomarkskapellet

**Lillomarkskapellet** er et kapell bygget på dugnad i 1965, beliggende 340 meter over havet ved Sørskogen i Lillomarka i Nittedal. Kapellet har ca 40 sengeplasser. Det tilhører Norges Kristelige Student- og Skoleungdomslag (NKSS). Stedet leies ut som leirsted, og det arrangeres for tiden ikke faste gudstjenester i kapellet.

Kapellet er tilgjegelig med bil fra Nittedal. Fra Grorud og Ammerud følges veiene til Lilloseter. Derfra går det merket sti til Kjulstjern. Kapellet ligger 500 meter mot nord.

Etter å ha vært stengt i flere år gjennomgikk Lillomarkskapellet i 2013–2014 en betydelig rehabilitering og gjenåpnet den 24. oktober 2014. Leirstedet har nå fått nytt kjøkken, rehabiliterte rom, moderne brannsikring og strømstyring. Kapellet er også utstyrt med kortreist vann og avløp i form av et miljøvennlig renseanlegg med sterile piletrær.

## Historie
Klokkestolen ble flyttet fra Lilleborg menighets gamle sognekirke i Holsts gate 3, i 1966. Fundamentet til klokkestøpulen er fortsatt bevart ved Holsts gate.

## Referanser


## Eksterne lenker
* Skiforeningens markadatabase 
* Nittedalsporten om Lillomarkskapellet
For galleriet

***For galleriet*** er et norsk underholdningsprogram som ble sendt på NRK i 1991 og 1992. Programledere var Per Ståle Lønning og Marit Christensen. 

## Om programmet
Programmet inneholdt humor, musikk, diverse stunt samt debatt. I tillegg var det i hver episode en tilfeldig forbipasserende på gaten som fikk en utfordring av en utegående reporter. Anne Enger Lahnstein og Erik Solheim var programmets første gjester. 

Tor Erling Staff hadde en egen sekvens hvor han inviterte en profilert gjest til samtale. Første gjest som ble «grillet» av Staff, var den omstridte innvandringsmotstanderen Arne Myrdal.

Humoristene Knut Borge og Torkjell Berulfsen hadde også faste innslag i programmet.

### Seertall og anmelderne
Til tross for høye seertall (2,5 millioner på det meste) ble programmet tidvis slaktet av anmelderne. Flere sinte TV-seere kontaktet NRK, og Kringkastingsrådet ønsket på et tidspunkt å legge det ned. Særlig krass var omtalen av premieren i 1991 der VG hevdet at Oslo og Akershus «totalslaktet» programmet, mens det fikk kjølig mottakelse i resten av landet. VG baserte seg på en TV-undersøkelse utført av Scanfact.

På slutten av 1990-tallet ble episoden der Lønning og Christensen sang duett (med pålagt lyd) harselert med av humorprogrammet *[[Åpen post]]*.

## Referanser


## Eksterne lenker
*
Ljan kirke

**Ljan kirke** er soknekirke for Ljan menighet i Søndre Aker prosti i Oslo bispedømme i bydel Nordstrand i Oslo kommune. Den er en langkirke fra 1932 i Oslo kommune, Oslo fylke. Frem til avviklingen av prestegjeldene som forvaltningsenhet var Ljan kirke anneks kirke under Nordstrand prestegjeld. Menigheten er fortsatt administrativt integrert med Nordstrand menighet,

Byggverket er i stein og har 180 plasser.
Kirken er middelalderpreget. Den er tegnet av arkitekt Olav Olson og har likhetstrekk med Strømmen kirke og Kolbotn kirke som Olson også står bak.

Billedhuggeren Trygve Dammen har stått for utformingen av prekestolen og døpefonten som begge er datert til innvielsesåret 1932. Kirken har glassmalerier av Per Klemetsrud.

I tårnet henger to klokker fra Olsen Nauen Klokkestøperi, de er datert 1930. Kirkens orgel er pneumatisk. Det ble bygget av Olsen & Jørgensen orgelfabrikk i 1932 og hadde til å begynne med 10 stemmer. I 1965 ble orgelet utvidet med 5 stemmer av samme firma. Det er f.t. i dårlig stand.

## Referanser


## Eksterne lenker
* 
* Oslo byleksikon
*
Elen Lura Haakensen

**Elen Lura Haakensen**  (født 1. mars 1977 i Stavanger) er en norsk cellist, utdannet ved konservatoriene i Oslo og Stockholm. I 2005 ble hun ansatt i Det Kongelige Kapel ved Det Kongelige Teater i København. 

Elen har spilt cello siden hun var 7 år gammel og kommer fra en musikalsk familie.
Hun er datter av Svein Haakensen (fiolin) og Torill S. Lura (bratsj) som begge spiller i Stavanger Symfoniorkester.

Hun spiller også i strykekvartetten ELVIRA, sammen med tre andre nordiske kvinner, Hedvig Oftedahl (fiolin), Astrid Høier (fiolin), Hanne Skjelbred (bratsj). Hun har også gjestespilt i stavangerbandet The Substitutes. Hun spiller i trioen Trio Couleur med Signe Ane Andersen (fiolin) og Linda Dahl Laursen (piano).

## Diskografi
* 2006 ELVIRA *Mozart's Finest*

## Eksterne lenker
* Om ELVIRA
* The Substitutes
* Det Kongelige Kapel
Upsete stasjon

**Upsete stasjon** er i dag en holdeplass for lokaltog mellom Bergen/Voss og Myrdal på Bergensbanen. Holdeplassen ligger 850,2 moh i Aurland kommune i Sogn og Fjordane, mellom Vieren holdeplass og Myrdal stasjon. Den vestre munningen på Gravhalstunnelen ligger like øst for holdeplassen.

Opset stoppested åpnet i 1908 og ble oppgradert til stasjon i 1917. I 1921 ble navnet endret til Upsete. Stasjonen ble nedgradert til holdeplass i 1932 og blir idag bare betjent av lokaltog. Om sommeren er Upsete også holdeplass for turisttoget mellom Voss og Ål. Den vestre delen av Rallarvegen går mellom Upsete og Mjølfjell  ungdomsherberge.

Upsete fjellstove ligger 200 meter øst for Upsete holdeplass.

Upsete har navn etter stølen **Uppsæte** som først nevnes i et dokument fra 1680.

Tidligere samferdselsminister Kjell Opseths farfar var anleggsarbeider på Bergensbanen og tok etternavn etter arbeidsstedet sitt da han flyttet hjem til Førde og kjøpte småbruk der.

## Referanser


## Litteratur
* 
* 
* 
* Dag H. Nestegard Hestehandlaren - Kjell Opseth ein biografi Samlaget 2017 ISBN 9788252193824

## Eksterne lenker

* Upsetedalen Vel
Majorstuen kirke

**Majorstuen kirke** var en soknekirke i Vestre Aker prosti i Oslo bispedømme i bydel Vestre Aker i Oslo kommune. Den er reist som en langkirke i 1926 med August Nielsen og Harald Sund som arkitekter. Kirken gikk i 2013 ut av regulær kirkelig bruk da menigheten ble slått sammen med Vestre Aker og Bakkehaugen menigheter under det nye navnet Bakkehaugen, Majorstuen og Vestre Aker menighet.

Kirken ble innviet 26. mars 1926 som Prestenes kirke, da den var bygget for midler innsamlet blant norske prester og oppført av Oslo Småkirkeforening. Oslo kommune overtok kirken på 1960-tallet og den skiftet da navn til Majorstuen kirke. Byggverket er i mur og har 450 plasser.

Kirken har 400 sitteplasser, mens det i tårnfoten er et kapell med 70-75 sitteplasser, «Capella Johannea». I krypten under dette kapellet var det innviet et russisk-ortodokst kapell for Hellige Nikolai ortodokse menighet. Menigheten flyttet til Teisen i 2003, men disponerte lenge lokalet i Majorstuen kirke.

Fra 2015 disponeres selve kirkelokalet av Filadelfiakirken, som leier av Oslo kirkelige fellesråd.

## Dekor
Majorstuen kirke er en langkirke, tegnet av arkitektene August Nielsen og Harald Sund. «Cappella Johannea» er dekorert med fresker med motiv fra Johannes' åpenbaring, utført av billedkunstneren Per Vigeland i 1932. Alterbildet har tittelen: *Det kristne håp* og er billedvev av Else Marie Jakobsen. 

Fil:MajorstuenKirke 20080511-2.jpg|Kirken utvendig
Fil:MajorstuenKirke 20080511-6.jpg|Detalj utvendig
Fil:MajorstuenKirke 20080511-4.jpg|Kirkerommet

## Inventar
Prekestolen er utført av Audun Bødtker, og døpefonten er utført av Rigmor von Hanno. I klokketårnet henger det tre kirkeklokker utført av Olsen Nauen Klokkestøperi i Tønsberg. De har inskripsjonen «Tro – Håp – Kjærlighet».  

## Orgel
Kirkens første orgel ble opprinnelig bygget av det tyske firma Rieger for Eidsvoll kirke i 1879 og stod i Kolbotn kirke før det ble satt opp i Majorstuen kirke i 1937. Det hadde mekanisk traktur. I 1966 fikk kirken er nytt orgel bygget av Norsk orgel og harmoniumfabrikk med 27 stemmer fordelt på Hovedverk, Ryggpositiv, Swellverk og pedal, Blant kirkens tidligere organister er Harald Herrestahl og nåværende ledende domkantor ved Oslo domkirke Marcus André Berg. 

Fil:MajorstuenKirke 20080511-3.jpg|Prekestol
Fil:MajorstuenKirke 20080511-5.jpg|Orgelet


## Kulturminne
Majorstuen kirke er et kulturminne og har nummer 84375 i Riksantikvarens kulturminnebase.

## Referanser




## Eksterne lenker
* 
* 
* Bakkehaugen, Majorstuen og Vestre Aker menighet om kirken
* Vårt Oslo om Capella Johannea